આ બનાવની જાણ થતા ગુજરાત ગેસની સર્વીસ વાને તાકીદે ધસી આવી લાઇન લીકેજનું રિપેરીંગ કામ હાથ ધર્યુ હતુ. ગેસ લીક થતા આસપાસના રહીશોમાં ભયનો માહોલ છવાયો હતો. જોકે, આ બનાવમાં કોઇ જાનહાની ન થતા લોકોએ રાહતનો શ્વાસ લીધો હતો. આ બનાવની જાણ થતા ગેસ કંપની વાહનો સાથે ટીમો દોડી જઈ પાઈપલાઈનનું ચેકીંગ હાથ ધર્યુ હતું. સુરેન્દ્રનગર શહેરમાં વારંવાર ગેસ લીકેજના બનાવો બનતા આ અંગે પાલિકા અને ગેસ કંપની તાત્કાલિક કોઈ પ્લાન બનાવે તેવી લાગણી અને માંગણી વ્યક્ત કરાઈ છે.